༧སྐྱབས་རྗེ་ཟོང་རིན་པོ་ཆེ་ནི་ཐུགས་བརྟག་གནང་མཁན་སྙན་གྲགས་ཅན་རེད།ངས་༧སྐྱབས་རྗེ་ཟོང་རིན་པོ་ཆེ་ལ་འཚོ་ཐབས་གཞན་སྒྲུབ་དགོས་ཡིན་ནམ་གྲྭ་པ་བྱེད་ན་དགའ་ཞེས་དཀའ་དྲིན་ཞུས་པ་ཡིན།གལ་སྲིད་ཁྱོད་རང་གིས་འཚོ་ཐབས་ཀྱི་བྱ་གཞག་སྒྲུབ་པ་ཡིན་ན་གྲུབ་འབྲས་དང་ལྡན་ཡོང་བ་དང་།གལ་སྲིད་ཁྱོད་རང་གྲྭ་པ་བྱེད་ན་ཕན་ཐོགས་ཆེན་པོ་ཡོད་པར་༧སྐྱབས་རྗེ་ཟོང་རིན་པོ་ཆེས་གསུངས་སོང་།གོང་དུ་བཤད་པ་ལྟར་དེ་ནི་རིན་པོ་ཆེ་མཆོག་ནས་དོན་དངོས་ཐོག་ང་ལ་གྲྭ་པ་བྱེད་ཤོག་གསུངས་པ་རེད།ངས་ལག་གཉིས་ཐལ་མོ་སྦྱར་ནས་གུས་བཏུད་ཞུས་ཏེ།རིན་པོ་ཆེ་རང་ཉིད་ཀྱིས་ལུང་བསྟན་པ་མ་ཟད་ང་ལའང་འདོད་པ་ཡོད་པས་གྲྭ་པ་བྱེད་ཀྱིན་ཡིན་ཞུས་པ་ཡིན།དེ་བཞིན་དུ་ངས་རྒྱ་གར་ན་འགྲོ་བའི་ཆེད་དུ་མངུལ་བསགས་ནས་བུ་ལོན་སྤྲོད་དགོས་པ་རྣམས་སྤྲོད་པ་ཡིན།༧སྐྱབས་རྗེ་ཟོང་རིན་པོ་ཆེ་མཆོག་ལ་ཁས་ལེན་བྱས་པ་ལྟར་ཕྱི་ལོ་༡༩༨༨ལོར་གདན་སར་ཕྱིན་པ་ཡིན།